Amir Haddad
Laurent Amir Khlifa Khedider Haddad, geriau žinomas kaip Amir Haddad (hebr. ‏עמיר חדד‎‏‎, g. 1984 m. birželio 20 d. Sarselyje, Uazos slėnis) – Prancūzijos/Izraelio dainininkas. Amir Haddad gimė 1984 metais Prancūzijoje, o po 8 metų su tėvais emigravo į Izraelį. Atlikėjo tėvas yra iš Tuniso, o motina – marokiečių-ispanų kilmės, tačiau abu yra žydai. Anksčiau jis dirbo odontologu, tačiau būdamas 29-erių pradėjo profesionalaus dainininko karjerą. Iš pradžių išbandė savo jėgas Izraelio muzikiniame projekte Kokhav Nolad, o sugrįžęs į Prancūziją dainininkas išgarsėjo 2014 metais, pasiekęs Prancūzijos „The Voice“ finalą. 2016 m. atstovavo Prancūzijai „Eurovizijos“ dainų konkurse, kur atliko dainą „J’ai cherché“.